CELEX: 22000D0921(06)
Language: mt
Date: 2000-06-28 00:00:00
Title: Deċiżjoni tal-Kumitat Konġunt taż-ŻEE Nru 53/2000 tat-28 ta' Ġunju 2000 li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEE

Avviż Legali Importanti

|

22000D0921(06)

Official Journal L 237 , 21/09/2000 P. 0066 - 0067

		Deċiżjoni tal-Kumitat Konġunt taż-ŻEENru 53/2000tat-28 ta' Ġunju 2000li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) L-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 26/2000 tal-31 ta' Marzu 2000. [1].(2) Id-Direttiva 96/84/KE li temenda d-Direttiva 89/398/KEE dwar l-approssimazzjoni tal-liġijiet ta' l-Istati Membri fir-rigward ta' affarijiet ta' l-ikel maħsubin għal użu nutrizzjonali partikolari [2] għandha tiġi inkorporat fil-Ftehim,IDDEĊIEDA KIF ĠEJ:Artikolu 1Li ġej għandu jiġi miżjud wara l-punt 51 (Direttiva tal-Kunsill 89/398/KEE) fil-Kapitolu XII ta' l-Anness II għall-Ftehim:", kif emendat bi:- 396 L 0084: Id-Direttiva 96/84/KE tal-Parlament Ewropew u tal-Kunsill tad-19 ta' Diċembru 1996 (ĠU L 48, tad-19.2.1997, p. 20).Id-dispożizzjonijiet ta' din id-Direttiva għandhom, għall-għanijiet tal-Ftehim preżenti, jinqraw bl-addattament li ġej:Fl-Artikolu 4, is-subparagrafu li ġej għandu jiġi miżjud wara l-aħħar paragrafu fil-paragrafu 1a:"fir-rigward ta' awtorizzazzjoni temporanja tas-suq bħal din, Parti Kontraenti tista', fejn ikollha raġunijiet iġġustifikati sabiex tikkunsidra li prodott jikkostitwixxi riskju għas-saħħa umana, tirrestrinġi jew tipprojbixxi l-użu u/jew il-bejgħ ta' dak il-prodott fuq it-territorju tagħha. Għandha tinforma minnufih lill-Partijiet Konraenti l-oħra permezz tal-Kumitat Konġunt taż-ŻEE b'azzjoni bħal din u għandha tagħti raġunijiet għad-deċiżjoni tagħha. Jekk Parti kontraenti tkun tixtieq hekk, għandhom isiru konsultazzjonijiet dwar l-adekwatezza tal-miżura fil-Kumitat Konġunt taż-ŻEE. Il-Parti VII tal-Ftehim għandha tapplika."."Artikolu 2It-testi tad-Direttiva 96/84/KE tal-Parlament Ewropew u tal-Kunsill fil-lingwa Islandiża u f'dik Norveġiża, li għandhom jiġu ppubblikati fis-Suppliment taż-ŻEE għall-Ġurnal Uffiċjali tal-Komunitajiet Ewropej, għandhom ikunu awtentiċi.Artikolu 3Din id-Deċiżjoni għandha tidħol fis-seħħ nhar id-29 ta' Ġunju 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-28 ta' Ġunju 2000.Għall-Kumitat Konġunt taż-ŻEEIl-PresidentF. Barbaso[1] ĠU L 141, tal-15.6.2000, p. 46.[2] ĠU L 48, tad-19.2.1997, p. 19.[3] Ebda ħtiġiet kostituzzjonali indikati.--------------------------------------------------